Ǎ Yóbo, vógólō é mam má! Tám tə́bə, ó bīndi məsimbá mə́ Zambá ! 15Éyɔŋ Zambá ā komozan mɔ́ yə wayəm ? Yə wayəm éyɔŋ ǎ bɔ̄ nâ fɛ̌lə́fɛs é fyɛ á ńkūd wóé ? 16Yə wayəm ḿból mīńkūd myáwulu, ai biyə̌ŋ bí mam bí yǎ é fəg yǎdaŋ ai ndi ? 17Yə wayəm ású dzé bīwɔ́man bíe bí nə́ áyōŋ ábōg sí yāwɔí ai evúndū yā ńtóban ámǒs ? 18Yə o ngábə́ kaa nyé éyɔŋ a tsígili miǹkúd afǐb anə́ éyēn ékie ? 19Yə́gə́lə ma édzí byāyəan nyé kad ! Dzam dá byǎ sə́ kig fɛdan ású díbi. 20Éyɔŋ makɔ́bɔ, yə bâyəan nyé kə́ kad fwé tē ? Yə bâyəan nyé dɔ kə kad ású yə̄ nə́ á yəm dɔ́ ? 21Etíe etíé, təgě fə bǎd yēn ḿfyɛ, miǹkúd myâsɔli wá, ńdɔ evúndu é ngálod é mān mya vwé. 22Ḿfág yâ âkoé, ḿfyɛ̌ mvɔ́d wásɔ̄ wē, á ńkɔ́dɔ̄ná Zambá, hə atí məsis.